
40 DR.31.5.2004 

 

Tuan Teng Boon Soon:  [Bangun] 

Tuan Haji Fadillah bin Yusof:  [Bangun] 

Timbalan Yang di-Pertua [Datuk Lim Si Cheng]:  Yang Berhormat, Tebrau 
dan Bentong. 

Dato’ Haji Noh bin Haji Omar:  Ya. 

Timbalan Yang di-Pertua [Datuk Lim Si Cheng]:  Dan juga Petra Jaya. 

Dato’ Haji Noh bin Haji Omar:  Bentong, Bentong. 

Tuan Liow Tiong Lai:  Terima kasih, terima kasih  Yang Berhormat Timbalan 
Menteri.  Saya mengucapkan terima kasih kerana Yang Berhormat Timbalan Menteri 
bersikap begitu terbuka dari segi pengambilan polis ini.  Pemuda MCA memberi 
sokongan kuat untuk memastikan bilangan pengambilan polis ini terus ditambah 
daripada kaum Cina. 

Salah satu masalah yang telah kita bangkitkan dengan pihak polis ialah 
berhubung dengan pengambilan Inspektor dan Kadet ASP.  Yang Berhormat Timbalan 
Menteri, saya suka memaklumkan bahawa ramai daripada kalangan belia Cina hendak 
memohon Inspektor dan Kadet ASP tetapi tidak diberi peluang.  Adakah Yang 
Berhormat Timbalan Menteri, boleh kita sama-sama bincang caranya bagaimana kita 
boleh meningkatkan bilangan Inspektor dan Kadet ASP bagi kaum Cina dalam bidang 
kepolisan ini? 

Dato’ Haji Noh bin Haji Omar:  Terima kasih Yang Berhormat.  Saya 
difahamkan bahawa temu duga kepada Kadet ASP ini sedang berjalan dan mereka 
sedang mengikuti kursus-kursus induksi.  Dalam pasukan polis, tidak ada kuota ASP 
mesti daripada kaum-kaum tertentu, ia terbuka kepada semua.  Tetapi masalah yang 
kita hadapi ialah golongan bukan Melayu, mereka lebih berminat untuk menjadi 
pegawai tetapi untuk menjadi anggota biasa di peringkat bawah ini, kita lihat tidak ramai 
belia bukan Melayu berminat.   

Oleh itu kita harap supaya ada keseimbangan – pegawai pun ramai dan 
anggota bawah juga ramai kerana tadi telah dibangkitkan oleh Yang Berhormat bagi 
Tangga Batu, kita juga kadang-kadang menghadapi masalah kalau ada berlaku di 
kawasan-kawasan tertentu ada kumpulan-kumpulan gengster, misal kata, daripada 
golongan Cina ataupun India, jadi kita hendak cari SB kita ataupun CID yang faham 
Cina dan India ini juga, kita menghadapi masalah.  Jadi, sebenarnya kita amat berharap 
lebih ramai lagi permohonan diterima daripada bukan Melayu… 

Tuan Razali bin Ismail:  [Bangun] 

Datuk Haji Wan Junaidi bin Tuanku Jaafar:  [Bangun] 

Tuan Ling Ban San:  [Bangun] 

Timbalan Yang di-Pertua [Datuk Lim Si Cheng]:  Yang Berhormat. 

Dato’ Haji Noh bin Haji Omar:  …daripada segenap lapisan. 

Timbalan Yang di-Pertua [Datuk Lim Si Cheng]:  Yang Berhormat, Kuala 
Terengganu, Santubong dan Tebrau, tiga orang bangun.   

Tuan Razali bin Ismail:  Kuala Terengganu.  Tuan Yang di-Pertua.… 

Dato’ Haji Noh bin Haji Omar:  Ya. 

Timbalan Yang di-Pertua [Datuk Lim Si Cheng]: Yang Berhormat, 
keputusan belum dibuat lagi. 

Dato’ Haji Noh bin Haji Omar:  Saya bagi Kuala Terengganu.  

Tuan Razali bin Ismail:  Tuan Yang di-Pertua, saya cukup tertarik berhubung 
dengan dalam usaha kita untuk menarik, mencari dan mengenal pasti anggota-anggota 
polis ini. Daripada pemerhatian saya, saya melihat aktiviti-aktiviti melalui kadet polis 
yang dianjurkan bersama dengan pegawai-pegawai polis negeri dan sekolah-sekolah 
adalah merupakan satu aktiviti yang cukup baik sebab dari sini kita dapat mengenal 
pasti daripada awal lagi minat-minat mereka itu agar dapat ditarik mereka selain 
daripada aktiviti-aktiviti beruniform yang lain, misal kata brass band.  



Tuan Teng Boon Soon: [Bangun]. Tuan Haji Fadillah bin Yusof: [Bangun]. Timbalan Yang di-Pertua [Datuk Lim Si Cheng]: Yang Berhormat, Tebrau dan Bentong. Dato' Haji Noh bin Haji Omar: Ya. Timbalan Yang di-Pertua [Datuk Lim Si Cheng]: Dan juga Petra Jaya. Dato' Haji Noh bin Haji Omar: Bentong, Bentong. Tuan Liow Tiong Lai: Terima kasih, terima kasih Yang Berhormat Timbalan Menteri. Saya mengucapkan terima kasih kerana Yang Berhormat Timbalan Menteri bersikap begitu terbuka dari segi pengambilan polis ini. Pemuda MCA memberi sokongan kuat untuk memastikan bilangan pengambilan polis ini terus ditambah daripada kaum Cina. Salah satu masalah yang telah kita bangkitkan dengan pihak polis ialah berhubung dengan pengambilan Inspektor dan Kadet ASP. Yang Berhormat Timbalan Menteri, saya suka memaklumkan bahawa ramai daripada kalangan belia Cina hendak memohon Inspektor dan Kadet ASP tetapi tidak diberi peluang. Adakah Yang Berhormat Timbalan Menteri, boleh kita sama-sama bincang caranya bagaimana kita boleh meningkatkan bilangan Inspektor dan Kadet ASP bagi kaum Cina dalam bidang kepolisan ini?. Dato' Haji Noh bin Haji Omar: Terima kasih Yang Berhormat. Saya difahamkan bahawa temu duga kepada Kadet ASP ini sedang berjalan dan mereka sedang mengikuti kursus-kursus induksi. Dalam pasukan polis, tidak ada kuota ASP mesti daripada kaum-kaum tertentu, ia terbuka kepada semua. Tetapi masalah yang kita hadapi ialah golongan bukan Melayu, mereka lebih berminat untuk menjadi pegawai tetapi untuk menjadi anggota biasa di peringkat bawah ini, kita lihat tidak ramai belia bukan Melayu berminat. Oleh itu kita harap supaya ada keseimbangan- pegawai pun ramai dan anggota bawah juga ramai kerana tadi telah dibangkitkan oleh Yang Berhormat bagi Tangga Batu, kita juga kadang-kadang menghadapi masalah kalau ada berlaku di kawasan-kawasan tertentu ada kumpulan-kumpulan gengster, misal kata, daripada golongan Cina ataupun India, jadi kita hendak cari SB kita ataupun CID yang faham Cina dan India ini juga, kita menghadapi masalah. Jadi, sebenarnya kita amat berharap lebih ramai lagi permohonan diterima daripada bukan Melayu... Tuan Razali bin Ismail: [Bangun]. Datuk Haji Wan Junaidi bin Tuanku Jaafar: [Bangun]. Tuan Ling Ban San: [Bangun]. Timbalan Yang di-Pertua [Datuk Lim Si Cheng]: Yang Berhormat. Dato' Haji Noh bin Haji Omar: ...daripada segenap lapisan. Timbalan Yang di-Pertua [Datuk Lim Si Cheng]: Yang Berhormat, Kuala Terengganu, Santubong dan Tebrau, tiga orang bangun. Tuan Razali bin Ismail: Kuala Terengganu. Tuan Yang di-Pertua.... Dato' Haji Noh bin Haji Omar: Ya. Timbalan Yang di-Pertua [Datuk Lim Si Cheng]: Yang Berhormat, keputusan belum dibuat lagi. Dato' Haji Noh bin Haji Omar: Saya bagi Kuala Terengganu. Tuan Razali bin Ismail: Tuan Yang di-Pertua, saya cukup tertarik berhubung dengan dalam usaha kita untuk menarik, mencari dan mengenal pasti anggota-anggota polis ini. Daripada pemerhatian saya, saya melihat aktiviti-aktiviti melalui kadet polis yang dianjurkan bersama dengan pegawai-pegawai polis negeri dan sekolah-sekolah adalah merupakan satu aktiviti yang cukup baik sebab dari sini kita dapat mengenal pasti daripada awal lagi minat-minat mereka itu agar dapat ditarik mereka selain daripada aktiviti-aktiviti beruniform yang lain, misal kata brass band.